ข้าวมันไก่ตอน สูตรไหหลำ เป็นร้านรถเข็นเล็ก ๆ มีโต๊ะพับวางอยู่ประมาณ 6 – 7 โต๊ะ ร้านตั้งอยู่บริเวณปากซอยวัดศิริพงษ์ธรรมนิมิต ถ.วัชรพล ตอนที่ผมมานั่งกินตอนแรกไม่ค่อยมีคนเท่าไหร่ แต่พอนั่งกินไปซักพัก คนเริ่มมาเยอะแฮะ ส่วนใหญ่สั่งใส่กล่องกลับไปกินบ้าน จานข้าวมันไก่ที่สั่งมาดูน่ากินทีเดียว มีไก่โปะมาเยอะพอสมควร ถ้าเทียบกับราคา 30 บาทแล้ว ผมว่าให้มาเยอะมากครับ น้ำซุบก็รสชาติดี ผมสั่งไก่ทอดสับใส่จานมาด้วย ก็ราคาจานละ 40 บาท กินกับน้ำจิ้มไก่หวาน อร่อยครับ ไม่ผิดหวัง